Document ID: 31977R2254

ΚΑΝΟΝΙΣΜΟΣ (ΕΟΚ) αριθ. 2254/77 ΤΟΥ ΣΥΜΒΟΥΛΙΟΥ της 11ης Οκτωβρίου 1977 περί τροποποιήσεως του κανονισμού (ΕΟΚ) αριθ. 879/73 "περί της χορηγήσεως και αποδόσεως των ενισχύσεων που χορηγούνται από τα Κράτη Μέλη σε αναγνωρισμένες ομάδες παραγωγών στον τομέα του λυκίσκου"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου(1), όπως τροποποιήθηκε τελευταία από τον κανονισμό (ΕΟΚ) αριθ. 1170/77(2), και ιδίως το άρθρο 10 παράγραφος 1 αυτού,
την πρόταση της Επιτροπής,
Εκτιμώντας:
ότι, ο κανονισμός (ΕΟΚ) αριθ. 1170/77 τροποποίησε τους όρους που είχαν ορισθεί προηγουμένως για την αναγνώριση των ομάδων παραγωγών λυκίσκου- ότι πρέπει να χορηγείται η ενίσχυση για τη σύσταση και λειτουργία των ομάδων παραγωγών όχι μόνο στις ενώσεις που υπάρχουν κατά την έναρξη ισχύος του κανονισμού (ΕΟΚ) αριθ. 1170/77, αλλά και στις ομάδες που είχαν προηγουμένως αναγνωρισθεί, κατά το μέτρο που οι μεν και οι δε πρέπει να επιβαρύνονται με τις δαπάνες προσαρμογής τους-
ότι, ο κανονισμός (ΕΟΚ) αριθ. 2253/77 του Συμβουλίου της 11ης Οκτωβρίου 1977 περί διαρθρωτικών μέτρων στον τομέα του λυκίσκου(3) θέσπισε τους γενικούς κανόνες σχετικά με τη χορήγηση των ενισχύσεων για τη μετατροπή των ποικιλιών και την αναδιάρθρωση των φυτειών, που προβλέπονται στο άρθρο 9 παράγραφος 3 του κανονισμού (ΕΟΚ) αριθ. 1696/71- ότι πρέπει λοιπόν, για διοικητικούς λόγους, να καταργηθεί ο τίτλος ΙΙ του κανονισμού (ΕΟΚ) αριθ. 879/73 του Συμβουλίου της 26ης Μαρτίου 1973 περί της χορηγήσεως και αποδόσεως των ενισχύσεων που χορηγούνται από τα Κράτη Μέλη σε αναγνωρισμένες ομάδες παραγωγών στον τομέα του λυκίσκου(4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 του κανονισμού (ΕΟΚ) αριθ. 879/73 αντικαθίσταται από το ακόλουθο κείμενο:
"Άρθρο 6
Οι ενώσεις παραγωγών καθώς και οι ομάδες παραγωγών, οι οποίες πριν από την 1η Ιουλίου 1977 έχουν αναγνωρισθεί κατά το άρθρο 7 παράγραφος 3 του κανονισμού (ΕΟΚ) αριθ. 1696/71, δικαιούνται της ενισχύσεως, η οποία προβλέπεται στο άρθρο 8 παράγραφος 1 του ως άνω κανονισμού, μόνο αν υποχρεούνται να επιβαρύνονται με τις δαπάνες για την προσαρμογή τους στους όρους που προβλέπονται από το άρθρο 7 του κανονισμού (ΕΟΚ) αριθ. 1696/71."
Άρθρο 2
Ο τίτλος ΙΙ του κανονισμού (ΕΟΚ) αριθ. 879/73 καταργείται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 11 Οκτωβρίου 1977.

Labels: 15
17
19
6